cyanic-selkie/wikianc huggingface dataset:
Hiiraan
Hiiraan on Somalian alue eli gobol, jonka pääkaupunki on Beledweyne. Hiiraanissa suurin klaani on hawiye, mutta asukkaita kuuluu myös Rahanweyniin ja Darodiin. Alueen pinta-ala on 31 510 neliökilometriä. Vuonna 2008 asukkaita arvioitiin olevan vähän yli 517 000.
Somalian ensimmäinen presidentti Aden Abdullah Osman Daar syntyi Hiiraanissa.
Luca Toni
Luca Toni (s. 26. toukokuuta 1977 Pavullo nel Frignano, Modena, Italia) on italialainen jalkapalloilija, joka edusti urallaan toistakymmentä eri seuraa, viimeksi Serie A:n Hellas Veronaa.
Ensimmäiset vuodet ja Fiorentina 1994–2007
Toni aloitti ammattilaisuransa vuonna 1994 Modenassa. Vuonna 1999 hän siirtyi Serie A:han Vicenzaan pelattuaan hyvän kauden Serie B:n Trevisossa. Vicenzasta hän siirtyi Bresciaan ja 2003 Palermoon, joka voitti Serie B:n mestaruuden, mihin vaikuttivat osaltaan Tonin 30 maalia. Seuraavalla kaudella Serie A:ssa hän teki 20 maalia. Heinäkuussa 2005 hän siirtyi Fiorentinaan 10 miljoonan euron hintaan. Kausi 2005–2006 oli Tonille suurmenestys, sillä hän johdatti Fiorentinan sarjassa neljänneksi ja voitti maalikuninkuuden tehtyään peräti 31 maalia 38 ottelussa. Samalla Tonista tuli 48 vuoteen ensimmäinen pelaaja, joka on pystynyt yli 30 maalin kauteen Serie A:ssa.
Bayern München 2007–2010
Toni siirtyi toukokuun lopussa 2007 nelivuotisella sopimuksella Saksan Bayern Müncheniin. Siirtosumma oli 11 miljoonaa euroa. Hän voitti seurassa Saksan liigacupin, Saksan Cupin ja Bundesliigan mestaruuden heti ensimmäisenä kautenaan. Tuolloin Toni oli myös Bundesliigan paras maalintekijä tehtyään yli 20 maalia. Kaudella 2008–2009 Toni oli Bayern Münchenin paras maalintekijä, mutta ajautui kaudella 2009–2010 vaikeuksiin valmentaja Louis van Gaalin kanssa. Toni jäi erimielisyyksien takia vähälle peliajalle ja joutui jopa pelaamaan muutaman ottelun Bayernin reservijoukkueessa. Niinpä hän pyysi henkilökohtaisten syiden takia lainasiirtoa AS Romaan. Hän siirtyi Romaan kevätkaudeksi 2010.
Genoa, Juventus ja Al Nasr Sports Club 2010–2012
Toni siirtyi heinäkuussa 2010 Genoaan, josta hän siirtyi kesken kauden tammikuussa 2011 Juventukseen. Toni kuitenkin loukkaantui jo ensimmäisessä ottelussaan Juventus-paidassa Italian Cupissa Cataniaa vastaan. Toivuttuaan loukkaantumisesta Toni sai kelvollisesti peliaikaa Juventuksessa.
Toisella kaudellaan Juventuksessa Toni pääsi pelaamaan vain yhden ottelun (Cuneoa vastaan pelattu harjoitusottelu), jossa hän teki kaksi maalia, muuten hän jäi kokonaan kokoonpanon ulkopuolelle uudessa seurassaan eikä päässyt pelaamaan yhtään ottelua. Sama tilanne oli toisella konkarihyökkääjällä Vincenzo Iaquintalla. Iaquinta päätti siirtotarjouksista huolimatta jäädä pitkäaikaiseen seuraansa, mutta Toni ei suostunut jäämään ilman otteluja, ja kun arabijoukkue Al Nasr tarjosi Tonille sopimusta hän siirtyi kesällä 2012 Lähi-itään hoidettuaan asiat ensin Juventuksen kanssa.
Al Nasrissa Toni sai pelinumeron 10 ja pelasi uudessa seurassaan kymmenen ottelua, joissa syntyi kolme maalia. Hän ei kuitenkaan ollut tyytyväinen oloihinsa Arabiemiraateissa ja pyysi siirtoa. Toni kytkettiin siirtohuhuissa muun muassa Malagaan, kunnes talvella tuli varmistus Tonin uudesta seurasta.
Paluu Fiorentinaan 2012
Kaudeksi 2012–2013 Toni palasi Italiaan ja vanhaan tuttuun seuraan Fiorentinaan Firenzen kaupunkiin Vincenzo Montellan valmennukseen. Toni iski ensimmäisessä kahdessa ottelussaan "Violan" paidassa kauden ensimmäisen maalinsa, ja kolmessa pelissä syntyi kaksi maalia. Toni pelasi Fiorentinalle 20 ottelua, joissa hän teki seitsemän maalia.
Maajoukkue
Italian maajoukkueessa Toni pelasi ensi kertaa 18. elokuuta 2004 Islantia vastaan. Hän oli mukana 2006 MM-kilpailuiden mestarijoukkueessa, tuolloin hän oli Italian ykköshyökkääjä. Hän viimeisteli kisoissa kaksi maalia, molemmat puolivälierässä Ukrainaa vastaan. Italia voitti turnauksesta MM-kultaa, ja Toni valittiin viralliseen FIFA:n MM-tähdistöjoukkueeseen yhdessä joukkuetoverien Gianluca Zambrottan, Fabio Cannavaron, Francesco Tottin, Andrea Pirlon, Gianluigi Buffonin ja Gennaro Gattuson kanssa. Seitsemällä pelaajalla Italialla oli eniten pelaajia tähdistöjoukkueessa.
Maajoukkueen uusi päävalmentaja Roberto Donadoni valitsi Tonin Italian EM-joukkueeseen 2008, ja Toni sai jälleen ykköshyökkääjän paikan. Häneltä odotettiin paljon upean Bayern-kauden jälkeen, mutta kisat olivat niin Tonille kuin Italiallekin pettymys. Toni teki kisoissa vain yhden maalin, joka sekin hylättiin virheellisesti paitsiona, ja Italian joukkue putosi jo puolivälierissä tulevalle mestarille Espanjalle.
Tonin viimeinen kokemus maajoukkueen mukana oli Maanosaliittojen cup 2009. Hän oli menettänyt maajoukkueessa ykköshyökkääjän paikan, sillä niin Alberto Gilardino, Giuseppe Rossi kuin Vincenzo Iaquintakin olivat ajaneet Tonista ohi. Peliaikaa hän kuitenkin sai kisoissa melko hyvin, mutta maalit jäivät tekemättä.
Toni oli vielä innokas edustamaan Italiaa MM-kisoissa 2010, jossa Italia puolusti maailmanmestaruuttaan, mutta hän ei mahtunut uusvanhan päävalmentajan Marcello Lippin lopulliseen joukkueeseen huolimatta paranevista otteista AS Roman paidassa. Lippi oli luotsannut Italian maailmanmestaruuten 2006 Toni luottomiehenään. Tonille ei löytynyt paikkaa myöskään uuden päävalmentajan Cesare Prandellin maajoukkueesta, jossa suosittiin nuorempia hyökkääjiä.
Tonin pelattua huippukauden Veronassa Italian media alkoi spekuloida hänen paluutaan maajoukkueeseen, olihan hän kauden 2013–2014 toiseksi eniten liigamaaleja tehnyt italialaispelaaja. Italian päävalmentaja Prandelli piti Tonin valintaa mahdollisena ja ilmoitti harkitsevansa sitä. Myös Toni oli avoin maajoukkuepaluulle. Lopulta Prandelli ei kuitenkaan valinnutkaan Tonia MM-kisoihin 2014 Brasiliaan ja ilmoitti syyksi sen, että hän halusi joukkueeseensa enemmän nopeutta ja liikkuvuutta pelkän kokemuksen sijaan.
Toni pelasi yhteensä 47 maaottelua ja teki niissä 16 maalia vuosina 2004–2009.
Ihode
pienoiskuva|Maalaismaisemaa Ihodesta. Ihode on kylä ja taajama Pyhärannassa Varsinais-Suomessa. Taajamassa oli vuoden 2019 lopussa 602 asukasta, joista 591 asui Pyhärannassa ja 11 Laitilan puolella.
Ihode sijaitsee Turusta Raumalle johtavan valtatien 8 varressa. Sen naapurikyliä Pyhärannassa ovat Polttila ja Varhokylä Ihodesta hiukan Laitilaan päin valtatien 8 varrella. Ihodessa toimii peruskoulun luokille 1–6 opetusta antava ja myös esiopetusta tarjoava viisiopettajainen Ihoden koulu. Tunnettuihin ihodelaisiin kuuluu suomalainen poplaulaja ja elokuvataiteilija Anna Eriksson.
Kylän halki virtaa Ihodenjoki, joka laskee Kaukanlahteen Mannerveden perukassa Pyhärannan Kaukassa. Joki saa alkunsa Pyhärannan, Laitilan ja Rauman, aiemmin Kodisjoen rajalla sijaitsevasta Otajärvestä, joka on arvokas lintujärvi. Otajärvellä on retkeilyä varten muun muassa lintutorneja ja opastuspaikkana toimiva Otajärven luontotupa.
Baarikärpänen (kappale)
Baarikärpänen on suomalaisen rock-yhtye Eppu Normaalin tunnetuimpia kappaleita. Se julkaistiin ensimmäisen kerran albumilla Imperiumin vastaisku vuonna 1988. Kappaleen oli alun perin tarkoitus olla levyllä vain täytteenä, mutta siitä tuli yhtyeen suosituimpia kappaleita.
MØ
Karen Marie Ørsted (s. 13. elokuuta 1988), tunnetaan paremmin nimellä MØ (lausuttuna mö), on tanskalainen laulaja-lauluntekijä. Hän syntyi Odensessa ja häntä on verrattu lukuisiin electropop-artisteihin, kuten Grimesiin ja Twin Shadow’hun. Sen lisäksi että taiteilijanimi MØ viittaa hänen toisen nimensä ja sukunimensä etukirjaimiin, se myös tarkoittaa tanskaksi neitoa ja neitsyttä. Marraskuussa 2014 MØ voitti Danish Music Awardsissa neljä palkintoa vuoden läpimurtoartistina ja vuoden sooloartistina sekä vuoden levytyksestä ja vuoden musiikkivideosta. pienoiskuva|Mø (2015)
Singlet
Johtavana artistina
Vierailevana artistina
World Touring Car Championship
pienoiskuva|[[Andy Priaulx BMW:llä ja Yvan Muller SEATilla Curitiban radalla Brasiliassa 2007. Taustalla Jörg Müllerin BMW.]]
World Touring Car Championship eli WTCC on kansainvälisen autourheiluliiton FIA:n järjestämä vakioautojen rata-autoilun maailmanmestaruussarja.
WTCC kehittyi vuodesta 1963 ajetun ETCC:n (European Touring Car Championship) jatkeeksi vuonna 1987, jolloin mestaruuden voitti Roberto Ravaglia BMW M3:lla. Tuolloin kilpailtiin A-ryhmän autoilla. Sarja ei kuitenkaan ollut missään suhteessa taloudellinen menestys, ja se päätettiin lopettaa heti ensimmäisen kautensa jälkeen.
Vuonna 1993 järjestettiin Italian Monzan radalla ensimmäistä kertaa FIA World Touring Car Cup maailmancup-kilpailu Super touring -kalustolla kansallisten vakioautosarjojen voittajille. Tuolloin voiton vei Paul Radisich. Kisa käytiin kahtena seuraavanakin vuonna: 1994 Donington Parkilla, jolloin Radisich uusi voittonsa, ja vuonna 1995 Paul Ricardilla, jolloin kilpailun voitti Frank Biela.
Parhaimmillaan sarjassa oli yhtä aikaa mukana viisi autonvalmistajaa (BMW, Chevrolet, SEAT, Honda ja Alfa Romeo), mutta vuoden 2010 jälkeen mukana oli tehdastallina ainoastaan Chevrolet kansainvälisen talouden taantuman vuoksi. Kaudelle 2012 SEAT palasi tukemaan SEAT Leóneilla kilpailevia yksityistalleja. Myös Honda ja Lada suunnittelivat paluuta sarjaan kaudella 2012. Tehtaan tukemien valmistajien lisäksi sarjassa on nähty useita yksityistallien rankentamia autoja, kuten Peugeot 307, SEAT Toledo ja viimeisimpänä Ford Focus.
Vuoden 2017 jälkeen FIA kehitti World Touring Car Cup (WTCR) -sarjan. WTCC:n suosion laskun myötä sarja siirtyi TCR Touring Car -sääntöihin vuodeksi 2018.
Tekniset säännökset
Kaudesta 2011 lähtien sarjassa on kilpailtu Super 2000 -luokituksen mukaisella kalustolla, jonka on pohjauduttava johonkin tuotantoautoon. Voimanlähteenä autoissa toimivat 1,6 litraiset turbomoottorit, joiden teholukemat on tarkoin säännelty tasaisemman kilvanajon takaamiseksi. Autojen minimipainot ovat 1170 kg etu- ja 1200 kg takavetoiselle autolle.
Kilpailusäännökset
Kilpailuviikonloppu koostuu vapaista harjoituksista, kaksiosaisesta aika-ajosta ja kahdesta kilpailulähdöstä.
Aika-ajon ensimmäisessä osassa kilpailijoilla on 20 minuuttia (katuradoilla 30 minuuttia) aikaa varmistaa paikkansa 12 parhaan kuljettajan joukossa, jotka jatkavat aika-ajon toiseen osioon. Aika-ajon toisen osion 12 kuljettajalla on 10 minuuttia (katuradoilla 15 minuuttia) aikaa ajaa aikakierroksia, jonka jälkeen lähtöjärjestys ensimmäiseen kisaan on valmis. Aika-ajon toisen osion viidelle nopeimmalle jaetaan pisteitä kaavalla 5, 4, 3, 2 ja viidennelle 1 piste. Kisaviikonlopun toiseen lähtöön aika-ajon kahdeksan parasta kuljettajaa lähtevät käännetyssä järjestyksessä. Muutoin toisen kisan lähtöjärjestys määräytyy aika-ajon tulosten mukaan.
Annie-gaala 1973
Annie-gaala 1973 oli toista kertaa järjestetty palkintogaala, jossa jaettiin vuotuiset Annie-palkinnot vuoden 1973 parhaille animaatioiden tekijöille, joita oli vain yksi animaattori, ohjaaja ja tuottaja Walter Lantz, joka tunnetaan muun muassa Nakke Nakuttajan luojana.
Voittajat
Voittajat lihavoituna:
Darth Revan
Darth Revan on kuvitteellinen henkilö Star Wars: Knights of the Old Republic -pelissä. Hän oli voimakas sith-lordi ja Darth Malakin mestari ja hän melkein valtasi Vanhan Tasavallan.
Alkuvaiheet
Revanin syntyperää ei tiedetä, mutta monien tarinoiden mukaan hän syntyi galaksin Ulkoreunalla. Hänellä oli vanhemmat, mutta heistäkään ei ole tietoa. Kun jedit ensimmäisen kerran löysivät hänet, he huomasivat että hän oli erittäin vahva Voimassa ja ottivat hänet koulutukseen. Esikoulutuksen jälkeen padawanina hänen mestarinaan toimi jedimestari Kreia(josta myöhemmin tuli sith-lordi Darth Traya). Myöhemmin hänellä oli muitakin mestareita, mutta Kreia oli hänelle kaikkein tärkein. Dantooinessa hän tapasi Malakin ja heistä tuli hyvät ystävät.
Mandaloriaani-sodat
Vaikka Revan olikin vahva Voimassa, hän oli kuitenkin päättäväinen ja ylpeä. Nämä kaksi ominaisuutta vaikuttivat suuresti siihen, kun Mandaloriaanit alkoivat tehdä tuhojaan Ulkoreunalla ja Mandaloriaanisodat alkoivat. Kun Tasavalta oli joutunut pulaan sodassa, se pyysi Jedineuvostoa apuun. Jedit eivät kuitenkaan reagoineet saman tien vaan pyysivät aikaa selvittääkseen Mandaloriaani-uhan suuruuden. Revan ja Malak sen sijaan pettivät jedineuvoston ja alkoivat hankkia muita jedejä puolellensa sotaan. Kerrotaan, että tuona hetkenä Voiman Pimeä Puoli kutsui Revania. Saatuaan kaikki mahdolliset jedit mukaansa, Revan ja Malak lähtivät sotaan. Ennen Revanin mukaantuloa Mandaloriaanit sotivat lähes ilman minkäänlaista vastarintaa, mutta he pian huomasivat Revanin mahtavuuden taistelukentällä. Revan oli suoranainen mestaritaktikko sodankäynnin suhteen. Kun viimeinen taistelu Malachor V -planeetalla päättyi, Revan, Malak ja heidän mukanaan olleet joukot häipyivät tunnetusta galaksista. Heistä ei kuultu mitään mitään pariin vuoteen.
Nousu sith-lordiksi
Kun Revan ja Malak olivat häipyneet, Voiman Pimeä Puoli alkoi kutsua heitä toden teolla. Malachor V oli toiminut ikään kuin ensiaskeleena kaikelle. Kukaan ei tiennyt, että Voiman Pimeä Puoli ja sith-opetukset virtasivat siellä erittäin vahvana. Malachor V johdatti Revanin myös Korribaniin, mahdolliseen sithien synnyinmaailmaan. Näin hän alkoi oppia itse sithien oppeja ja tekniikoita. Revanin vaikutus muihin älyllisiin olioihin johtajana oli vahva, joten hän pystyi helposti käännyttämään kenet tahansa jedin Pimeälle Puolelle. Ja koska hän oli erittäin vahva, kykeni hän tappamaan kaikki, jotka eivät kääntyneet hänen puolelleen. Tämän avulla hän sai valtavasti kannattajia. Myöhemmin Dantooinesta Revan ja Malak löysivät yli 30 000 vuotta vanhan tähtikartan, joka johti Tähtitakomo(Star Forge) -nimiselle avaruusasemalle. Revan ajatteli, että tuolla hän voisi raivata Tasavallan tieltään. Hän löysikin sen ja myös nimitti itsensä sith-lordiksi. Tähtitakomon avulla Revan kykeni rakentamaan laivaston ennätysvauhtia, sillä se kykeni rakentamaan lähes mitä tahansa Voimasta. Revan ei kuitenkaan aikonut käyttää sitä muuhun kuin Tasavallan tuhoamiseen, koska hän tiesi että se johtaisi aikanaan hänen ja hänen Sith- armeijansa tuhoon. Pian Revan hyökkäsikin Tasavallan kimppuun.
Malakin petos
Jo alusta asti näytti siltä, että mikään ei voisi pysäyttää Revanin sith-armeijaa. Jedeillä oli kuitenkin salainen ase, jolla he kykenivät pitämään sithit erossa täydellisestä voitosta. Tämä ase oli jediritari Bastila Shanin(Bastila Shan on revanin elämänkumppani)Taistelumeditaatio-kyky. Tämän avulla jedit asettivat Revanille ja Malakille ansan, tavoitteena kaapata Revan. Suunnitelma onnistui, muttei ihan toivotulla tavalla. Kun jedit tunkeutuivat Revanin lippulaivaan, ja löysivät Revanin, Malak petti mestarinsa ja käski ampua Revanin aluksen komentosillalle. Siellä Revan ja jedit kamppailivat, kunnes tärähti. Revan vahingoittui vakavasti ja olisi kuollut, mutta Bastila, joka oli jedien mukana, onnistui pitämään hänet elossa Voiman avulla. Tehdessään tämän hän myös loi yhteyden Revaniin Voiman kautta. Jedit onnistuivat pääsemään karkuun Revan mukana ennen kuin Revanin lippulaiva räjähti. Tämän jälkeen Malak nimitti itsensä sith-lordi Darth Malakiksi.
Jedien sisällissota
Kun Bastila oli pelastanut Revanin, hän toi tämän Jedineuvostolle. Neuvosto ohjelmoi Revanin mielen uudelleen siten, että hän olisi sotilas Bastilan komennossa, sillä Bastila kykeni lukemaan Revanin mielestä tietoja, joita Tasavalta tarvitsi. Mutta uusi sota oli syttynyt ja Malak oli jo tehnyt pahaa tuhoa Tasavallalle. Bastilan komentama tasavaltalais-laivasto yritti vapauttaa Taris-nimisen maailman, mutta Malakin Sith-armeija yllätti Tasavallan, ja Bastila pakeni Tarikselle. Revan oli myös tasavaltalaisten mukana, mutta hän ei kyennyt muistamaan menneisyydestään kuin muutamia välähdyksiä. Revan onnistui pääsemään Tarikselle Carth Onasi- nimisen miehen kanssa. He ryhtyivät etsimään Bastilaa ja monen mutkan kautta löysivätkin hänet. Tätä ennen he olivat saaneet mukaansa myös nuoren twi'lek-tyttö Mission Vaon ja hänen ystävänsä wookie Zaalbarin, joka vannoi Revanille elämänvelan. Kun Bastila oli löytynyt, Canderous Ordo-niminen palkkionmetsästäjä tarjosi Revanille tilaisuutta paeta Tarikselta, jonka hän otti vastaan. He ryöstivät Ebon Hawk-rahtialuksen ja pakenivat Tarikselta juuri sillä hetkellä, kun Malak oli aloittanut massiivisen pommituksen planeetalle, tuhoten sen lähes täysin. Revan ja kumppanit tulivat Dantooineen, jossa Revanille kerrottiin hänen olevan vahva Voimassa ja hänet koulutettiin jediksi uudestaan. Samalla he antoivat myös Revanille ja Bastilalle tehtävän etsiä Tähtitakomo löytämällä viisi tähtikarttaa. Kun he olivat löytäneet neljä karttaa, he joutuivat Malakin vangeiksi ja Malak paljasti Revanille totuuden: hän oli entinen Sithin Musta Lordi ja Malakin entinen mestari. Revan ei aluksi uskonut, mutta Bastila vakuutti tarinan todeksi. Malak vähällä tappoi heidät, mutta Bastila uhrasi itsensä, jotta Revan ja muut pääsisivät pakoon. Päästyään pakoon he etsivät viimeisen tähtikartan ja lähtivät Tähtitakomolle tuhoamaan sitä ja pelastamaan Bastilaa. He kuitenkin joutuivat laskeutumaan nimettömälle planeetalle, koska Tähtitakomon puolustusmekanismit vaurioittivat Ebon Hawkia pahasti. Planeetalla heidän piti päästä muinaiseen temppeliin, jotta he voisivat sitten päästä Tähtitakomolle. Temppelissä Revan kohtasi Pimeälle Puolelle kääntyneen Bastilan, joka ensin yritti tappaa Revanin, mutta huomatessaan Revanin voiman hän yritti käännyttää Revanin takaisin Pimeälle Puolelle.
Valoisa puoli
Bastilan painotuksesta huolimatta Revan hylkäsi pimeän puolen. Bastila pettyi Revaniin ja pakeni Tähtitakomolle. Revaniin iski syyllisyydentunto Bastilan takia, mutta ystäviensä avustuksella hän selvisi siitä. Revan ja kumppanit lähtivät Tähtitakomolle pysäyttämään Bastilan ennen kuin sithit tuhoaisivat tasavallan laivaston, jonka Carth oli kutsunut tuhoamaan Tähtitakomoa. Kun Malak tajusi Revanin olevan Tähtitakomolla, hän järjesti Revanille ansan ja samalla käski Bastilaa tappamaan Revanin. Revan ja Bastila kohtasivatkin Tähtitakomon komentokeskuksessa. Vaikka Bastilalla olikin taistelussa etuna Tähtitakomon pimeä voima, hän kuitenkin hävisi, sillä hän oli vain heikentynyt kääntyessään pimeälle puolelle. Hän pyysi Revania tappamaan hänet, mutta Revan tiesi, että hänessä oli vielä hyvää ja onnistui käännyttämään hänet takaisin valoisalle puolelle. Sitten Revanin piti voittaa hänen entinen oppilaansa Malak. Selvittyään Malakin asettamasta ansasta, Revan ja Malak aloittivat taistelun, joka määritti galaksin kohtalon. Malak oli koko ajan varma voitostaan, mutta hän oli väärässä ja Revan voitti hänet. Ennen kuolemaansa hän vielä kysyi Revanilta, mitä olisi tapahtunut, jos jedit olisivatkin kaapanneet hänet eikä Revania. Revan vastasi, että hän ei ollut mitenkään vastuussa siitä, mitä Malakille tapahtui. Kun Malak oli kuollut ja Tähtitakomo tuhottu, Revan pysyi tasavallassa noin vuoden, mutta sitten hän alkoi muistaa jotain kamalaa, jota hän oli tehnyt Mandaloori-sotien aikana. Hänen oli pakko lähteä tekemään siitä loppu. Hänen ystävänsä olisivat tahtoneet tulla mukaan, mutta Revan ei voinut ottaa heitä, sillä he asettaisivat itsensä vain vaaraan. Revanin lähdettyä kukaan ei kuullut hänestä enää mitään.
Iso Kilpilammi
Iso Kilpilammi on Kanta-Hämeessä Hämeenlinnassa Könnölän kylässä sijaitseva lampi.
Darth Revan
Jedien sisällissota
Bastilan painostus oli tarpeeksi Darth Revanin uudelleensyntymiselle. Revan ja Bastila tappoivat Revanin mukana olleet jedit ja samalla ottivat Ebon Hawkin ja Revan nimitti Bastilan oppilaakseen. Kun Carth näki, mitä Revanille oli tapahtunut, hän pakeni. Samalla Revan tappoi myös Mission Vaon ja Zaalbarin. Jäljelle jääneet liittyivät Revaniin ja he lähtivät tähtitakomolle tappamaan Malakia jotta Revan voisi jälleen ottaa paikkansa Sithien Mustana Lordina. Malakin monet metkut takomolla eivät riittäneet pysäyttämään heitä. Kun Tasavallan laivasto alkoi uhata Tähtitakomoa, Bastila joutui käyttämään taistelumeditaatiotaan kääntääkseen taistelun sithien eduksi. Tasavallan laivasto kärsi pahoja tuhoja tämän takia. Revan ja Malak kohtasivat katselutasanteella ja näin kaksi sithvaltiasta kamppailivat sithien johtajuudesta. Revan oli kuitenkin vahvempi ja voitti. Malak ei voinut kiistää sitä totuutta sanoessaan viimeiset sanansa. Näin Revan sai takaisin sen, mikä oli hänen alun perin. Tämän jälkeen hän ja Bastila lähtivät Korribaniin yhdistämään sithejä vielä kerran. Mutta siellä ollessaan Revanin kadonneet muistot palasivat ja hän joutui lähtemään yksin ottamaan selvää asiasta tarkemmin. Kun hän lähti sithit ajautuivat sisällissotaan, joka tuhosi sithit lähes kokonaan. Ja Revanistakaan ei kuultu enää mitään.
Iso Kilpilammi
Maantietoa
Lammen pinta-ala on 1,7 hehtaaria ja se on 200 metriä pitkä ja 150 metriä leveä. Lampi jää yhdessä muiden järvien kanssa Porttilanharjun ja Vinjalamminharjun sisältävän harjujakson eteläpuolella olevalle alueelle. Sen rantaviivan pituus on 550 metriä ja sen rannat ovat suota. Lammen itäpuolella sijaitsee kuitenkin pelto, jonka pelto-ojaan lammesta kaivettu laskuoja on johdettu.
Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 118,2 metriä mpy. Lampeen laskee Pikku Kilpilammi ja siitä laskee oma laskuoja Emälammiin.
Historiaa
Vuoden 1855−1856 Kalmbergin kartastossa lammen kohdalle oli kirjoitettu nimeksi ”Suolampi” ja Pikku Kilpilammin kohdalle ”Kilpilampi”. Lammet kuuluivat tuolloin Könnölän talon vaikutuspiiriin. Vuoden 1960 peruskartassa oli lammen viereen raivattu pieni peltotilkku, joka laajeni vuoden 1979 jälkeen muihin peltopalstoihin kiinni.
Lagrange
Lagrange voi tarkoittaa jotain seuraavista:
Matematiikassa ja fysiikassa seuraavat käsitteet on nimetty Joseph Lagrangen mukaan:
Hurrikaani Frances
thumb|250px|Satelliittikuva Francesista thumb|250px|Francesin reitti ja voimakkuus väritettynä Saffirin-Simpsonin hurrikaaniasteikon mukaan: tummanoranssi 4, oranssi 3, keltainen 2, vaaleankeltainen 1. Sinisten pallukoiden kohdalla Frances oli vain trooppinen myrsky. Hurrikaani Frances oli kuudes nimetty trooppinen myrsky vuoden 2004 Atlantin hurrikaanikaudella ja tuon kauden neljäs trooppinen hirmumyrsky. Saffirin-Simpsonin hurrikaaniasteikolla se luokiteltiin toiseksi korkeimpaan eli 4. luokkaan. Myrsky aiheutti tuhoja Floridassa samoilla alueilla kuin Hurrikaani Charley vain kolme viikkoa aikaisemmin.
Hurrikaanin aiheuttamat tuhot
Francesin lasketaan aiheuttaneen suoraan seitsemän ihmisen kuoleman: yhden Bahamalla, yhden Ohiossa ja viiden Floridassa. Välilliset vaikutukset surmasivat nelisenkymmentä muuta ihmistä, useimmat heistä Floridassa. Aineelliset vahingot olivat mittavat: vakuutusyhtiöiden raporteista voidaan laskea rakennusvaurioiden summaksi yhdeksän miljardia silloista Yhdysvaltain dollaria. Erityisen kallista tuhoa tuli Cape Canaveralin avaruuskeskuksen alueella.
Ahmed Abu Laban
Ahmed Abu Laban (1946 Jaffa, Palestiina – 1. helmikuuta 2007 Kööpenhamina, Tanska) oli Tanskassa asunut palestiinalainen imaami. Hänen perheensä joutui Israelin itsenäistymistä seuranneissa tapahtumissa muuttamaan vuonna 1948 Egyptiin, missä hän asui ja opiskeli. Hän valmistui 1969 koneinsinööriksi, minkä jälkeen hän asui ja työskenteli Egyptin lisäksi Kuwaitissa, Yhdistyneissä arabiemiraateissa ja Nigeriassa, missä hän opiskeli islamilaista teologiaa.
Laban tuli Tanskaan vuonna 1984. Hän kiersi marraskuussa 2005 islamilaisissa maissa kertomassa, että islaminuskoisia kohdellaan Tanskassa heikosti, ja vaikutti näin siihen, miten niissä alettiin suhtautua Jyllands-Postenin 30. syyskuuta 2005 julkaisemiin kahteentoista profeetta Muhammedista tehtyyn pilakuvaan.
Sainte-Euphémie-sur-Ouvèze
Sainte-Euphémie-sur-Ouvèze on kunta eteläisessä Ranskassa Drômen departementissa Auvergne-Rhône-Alpesin alueella. Se sijaitsee Ouvèzejoen varrella noin 31 kilometriä Nyonsin kaupungista kaakkoon. pienoiskuva|vasen|Vanhaa kylää Sainte-Euphémie-sur-Ouvèze on 1300-luvulla rakennettu linnoitettu kylä. Ranskan kuningas Ludvig XIII luovutti kunnan Monacon Grimaldeille korvauksena Napolin kuningaskunnan menettämisestä. Kunta kuului Monacolle Ranskan vallankumoukseen saakka. Kunnan elinkeinona nykyään on aprikoosien viljely.
Mikko Niemelä (professori)
Mikko Niemelä (s. 1976) on suomalainen sosiologi, joka toimii sosiologian professorina Turun yliopistossa. Hän väitteli valtiotieteiden tohtoriksi Turun yliopistossa vuonna 2005.
Flemming Rose
pienoiskuva|Flemming Rose vuonna 2015. Flemming Rose (s. 1956) on tanskalainen toimittaja. Hän on työskennellyt muun muassa kulttuuripäätoimittajana, Moskovan kirjeenvaihtajana ja ulkomaantoimituksen päällikkönä Tanskan laajalevikkisimmän lehdessä, Jyllands-Postenissa.
Rose tuli tunnetuksi vuonna 2005 tilattuaan 40 pilapiirtäjältä profeetta Muhammadia loukkaavia pilapiirroksia kokeillakseen, miten islaminuskoisten läsnäolo Tanskassa rajoittaa sananvapautta. Islaminuskoisia Tanskassa on noin 180 000 (3%). 12 pilakuvaa julkaistiin 30. syyskuuta 2005. Niiden seurauksena syntynyt kohu levisi ensin Tanskassa johtaen 25. lokakuuta 2005 yli kymmenen islamilaisen maan suurlähettilään pyyntöön saada tavata Tanskan pääministeri, joka kieltäytyi vedoten siihen, ettei hallitus voi vaikuttaa tanskalaisten lehtien sananvapauteen. Marraskuussa tanskalainen imaami Ahmed Abu Laban kiersi islamilaisia maita vakuuttamassa islaminuskoisten heikosta kohtelusta. Pattitilanteen laukaisemiseksi myös muunmaalaiset lehdet alkoivat vuonna 2006 julkaista Jyllands-Postenin tilaamia pilakuvia, jonka jälkeen syntyi maailmanlaajuinen kriisi.
Poliisi pamputtaa taas
Poliisi pamputtaa taas on suomalaisen rock-yhtye Eppu Normaalin ensimmäinen single. Kappale on muodostunut suomipunkin klassikoksi ja se on julkaistu hieman erilaisena versiona yhtyeen debyyttialbumilla Aknepop (1978). Singlen B-puolena on albumilta ulosjäänyt kappale ”Elviksen kuolema”. Single on julkaistu 21. helmikuuta 1978.
Muutama kuukausi kappaleen julkaisun jälkeen Soundi-lehdessä oli lukijaäänestys kaikkien aikojen parhaasta suomalaisesta rockkappaleesta, ja ”Poliisi pamputtaa taas” voitti äänestyksen.
Brittiläisen Chubby and the Gang -yhtyeen vuonna 2021 ilmestynyt The Mutt’s Nuts -albumi sisältää ”Getting Beat Again”-nimisen version "Poliisi pamputtaa taas"-kappaleesta.
Philadelphia Toboggan Company
thumb|270px|Karusellihevonen Philadelphia Toboggan Companyn vuonna 1918 valmistamassa karusellissa
Philadelphia Toboggan Company (nyk. Philadelphia Toboggan Coasters) on maailman vanhin yhä toiminnassa oleva vuoristoratoja valmistava yritys. Yrityksen perustivat vuonna 1904 Henry Auchy ja Chester Albright, ja sen päämaja on Hatfieldissä Pennsylvaniassa.
Yritys valmisti useita huvipuistolaitteita, kuten karuselleja ja puisia vuoristoratoja. Sen karusellit olivat arvostettuja yksityiskohtaisten kaiverrustensa ja tyylikkään koristelunsa ansiosta. Tunnetuimpia yhtiön palveluksessa olleita kaivertajia olivat Daniel Müller, John Zalar ja Frank Carretta. Yhtiön karuselleja, joita valmistettiin kaikkiaan 87 kappaletta vuosina 1904–1934, on yhä toiminnassa Yhdysvalloissa.
Vuonna 1991 yhtiö vaihtoi nimekseen Philadelphia Toboggan Coasters. Nykyään sitä johtaa Tom Rebbie, ja yritys valmistaa ja entisöi pääasiassa vuoristoratoja.
Leselidze
Leselidze on kaupunki Abhasiassa Georgiassa lähellä Venäjän rajaa. Siellä asuu 7 kilometrin säteellä arvion mukaan 6 629 ihmistä. Leselidzessa tehtiin 1980-luvulla useita yleisurheilun heittolajien maailmanennätyksiä.
Djula
Djula voi viitata seuraaviin asioihin:
Reclassified
Reclassified on australialaisräppäri Iggy Azalean uusintapainos hänen The New Classic-debyyttialbumista. Sen julkaisi kansainvälisesti Virgin EMI Records ja Yhdysvalloissa Def Jam Recordings 21. marraskuuta 2014. Alkuperäisjulkaisua seitsemän kuukautta myöhemmin julkaistuna Reclassified sisältää viisi uudelleennauhoitettua kappaletta. Azalea ilmoitti uudelleenjulkaisustaan Instagram-päivityksessään, jossa näkyy albumin kansikuva. "Reclassified" tuli saataville ennakkotilattavana 25. lokakuuta 2014 ja sen ensimmäinen single Beg For It julkaistiin Yhdysvalloissa digitaalisesti ladattavana samana päivänä.
Frances Sternhagen
thumb|Frances Sternhagen vuonna 1962. Frances Hussey Sternhagen (s. 13. tammikuuta 1930) on yhdysvaltalainen näyttelijä, joka on luonut pitkän uran näytelmissä, televisiossa ja elokuvissa.
Sternhagenille on myönnetty kaksi Tony-palkintoa.
MeWe
Historia
Kirjailija ja internet-yrityksen johtaja Mark Weinstein perusti vuonna 1998 sosiaalisen median Web-sivuston, SuperGroups.com-sivuston. Sen suurin omistaja sulki sivuston vuonna 2001. Pitkälti SuperGroups.com:in entisen johtoryhmän kera Weinstein perusti Sgrouples Inc. -yhtiön vuonna 2011. Tämän yritys sijaitsi Kalifornian Mountain Viewissä. Aluksi Sgrouples keskittyi rakentamaan MyCloud-nimistä verkkotallennuspaikkaa, jossa käyttäjille annettiin 4 Gt tallennustilaa ilmaiseksi. Käyttäjille annettiin mahdollisuus nähdä vain ne mainokset, jotka he valitsivat (jos niitä oli), kun taas yli 4 Gt:n tallennustilaa hankkineilta käyttäjiltä perittiin maksu. MyCloudin omaa ohjelmointirajapintaa ei julkaistu kehittäjille; sen sijaan Sgrouples salli kolmansien osapuolten lisensoida koodinsa mallilla, jonka kaltaista myös Apple käytti.
Weinstein päätti luoda vahvan yksityisyyden mahdollistavan sosiaalisen median sivuston kuultuaan Facebookin johtajan Mark Zuckerbergin sanoneen, että "yksityisyys on menneisyyden sosiaalinen normi." MeWe perustettiin Sgrouplesin tytäryhtiönä Kalifornian Culver Cityyn ja vuonna 2012 MeWessä aloitti työnsä 30 ohjelmistokehittäjää. Weinsteinin tavoitteena oli tarjota sivuston käyttäjille mahdollisimman suuri yksityisyyden suoja. Seuraavien kuuden vuoden aikana MeWeen sijoitti noin 4,8 miljoonaa dollaria sellaiset varakkaat ihmiset, kuten lynda.comin perustaja Lynda Weinman; muotisuunnittelija Rachel Roy; ja kirjailijat Jack Canfield ja Marci Shimoff.
MeWen lähestyessä beta-testausjaksonsa loppua vuonna 2015, lehdistö nimesi MeWen ohjelmiston "Facebookin kaltaiseksi". Weinsteinin määräämien pakollisten tietosuojavaatimusten vuoksi käyttäjät säilyttivät mahdollisuuden kontrolloida viestiensä näkyvyyttä muille. MeWe säilytti muista sosiaalisen median sivustoilta tutun ”tykkäys”-ominaisuuden, mutta käyttäjän kontakteille ei ilmoitettu siitä, jos käyttäjä ”tykkäsi” postausta tai kuvaa. Käyttäjät eivät voineet julkaista viesteistään kaikille näkyviä, eikä kuvia voitu ”tägätä”. Kuten MyCloudin tapaan, käyttäjät säilyttivät oikeuden nähdä kaikki mainokset tai ei mitään niistä. Lisäominaisuuksia olivat online-tallennus maksua vastaan, ”Pro”-versio lisämaksua vastaan, mahdollisuus luoda fanisivustoja ja valokuvien tulostuspalvelu (saatavilla maksua vastaan).
Vuonna 2016 MeWe oli "Start-Up of the Year" -finalisti SXSW:n Innovative World Technology -luokassa ja pääsi Entrepreneur-lehden 360 huippuyrityksen luetteloon.
Heinäkuussa 2018 MeWe keräsi ensimmäisellä rahoituskierroksellaan 5,2 miljoonaa dollaria lisää rahaa. Yhtiö aloitti MeWen päivittämisen ja MeWePRO-yritysversion kehittämisen.
Yrityksen hallinto
Mark Weinstein on MeWen perustaja ja toimitusjohtaja. MeWen neuvonantajiin kuuluvat World Wide Webin luoja Tim Berners-Lee ja elokuvatuottaja Cullen Hoback.
Ominaisuudet
MeWe-sivustolla ja -sovelluksella on useimmille sosiaalisen median ja verkostoitumisen sivustoille yhteisiä piirteitä: Käyttäjät voivat lähettää viestejä ja kuvia omaan "Home Feediin", käyttäjät voivat "tykätä" muiden viestejä, sisältää animoitujen GIF-tiedostojen valikoiman, käyttäjät voivat luoda erikoistuneita ryhmiä ja käytettävissä on online-chat. Käyttäjät voivat määritellä miten viestit näkyvät Home Feedissä (ajan, viimeksi kommentoitujen tai jonkun muun järjestyksen mukaisesti). "Yksityisiksi" asetettuja viestejä voivat nähdä vain muut käyttäjät, jotka ovat henkilökohtaisessa yhteystietoluettelossa, kun taas "julkiseksi" asetetut viestit näkyvät kaikille. Jälkimmäinen ominaisuus lisättiin lokakuun 2018 jälkeen, kun Google+ -käyttäjien aalto siirtyi MeWe:lle. Käyttäjä voi myös sallia vain kontaktiensa osajoukon nähdä omia päivityksiään. Toisin kuin useimmat sosiaalisen median sivustot, MeWe ei ilmoita käyttäjille siitä, kun heidän kontaktinsa tekevät postauksia. MeWePRO:n "katoava sisältö" -ominaisuus sallii käyttäjän tuottamien sisältöjen tai viestien näkymisen käyttäjän valitseman ajan, minkä jälkeen ne pyyhkiytyvät sivustolta.
Käyttäjät voivat luoda sekä ryhmiä että postauksia. Ryhmät voivat olla joko yksityisiä (ryhmän näkevät vain sen jäsenet, ja ainoa tapa liittyä ryhmään on jäsenen kutsu), valikoivia (käyttäjä voi nähdä ja yrittää ryhmään liittymistä, mutta vaatii ryhmän omistajan tai ylläpidon hyväksynnän) tai avoimia (jokainen käyttäjä voi nähdä ja liittyä ryhmään). Ryhmän omistajat ja ylläpitäjät voivat listata ryhmänsä MeWen ryhmähakemistoon. MeWe ilmoitti kesäkuussa 2018, että sivustolla oli jo 90 000 aktiivista ryhmää, joista 60 000 oli "julkisia" ja avoimia kaikille käyttäjille.
Online-keskustelu voi tapahtua kahden tai useamman henkilön tai ryhmän jäsenten välillä. Kahdenkeskinen online-chat on samanlainen kuin useimmissa muissa sosiaalisen median ja verkostojen sivustoilla, mahdollistaen tekstit, videopuhelut ja äänipuhelut. "Salainen keskustelu" on MeWePRO:n erityisominaisuus, joka käyttää Double Ratchet-salausta varmistaakseen keskustelun yksityisyyden jopa MeWeltä itseltään. Secret Chat on ilmainen 30 ensimmäisen päivän aikana; pidempi käyttö edellyttää tilausmaksua. Jokainen ryhmä tukee myös chat-ominaisuutta.
"Privacy Mail" on toinen MeWen ominaisuus. Se vastaa Facebookin erillistä Messenger -sovellusta Androidille ja iOS:lle.
MeWe tarjoaa jokaiselle käyttäjälle 8 Gt vapaata online-tallennustilaa kuville, videoille ja vastaaville kohteille. Jopa 500 Gt tallennustilaa on saatavilla maksua vastaan. MeWen mobiilisovellusversio sisältää myös "mukautetun kameran", joka hyödyntää käyttäjän matkapuhelimen kameralla ottamia kuvia ja videota, siirtäen ne MeWeen. Joulukuussa 2018 MeWe oli saatavissa Macintosh- ja Windows-pöytäkoneversioihin sekä mobiilisovelluslaitteisiin, joissa on Android tai iOS. Se oli saatavissa myös englanninkielisenä sekä yhdeksälle muulle kielelle.
Käyttöehdot
MeWen käyttöehtosopimukseen sisältyy "yksityisyyden suojaa koskeva lupaus", jossa yhtiö lupaa, ettei koskaan kohdista tiedonlouhintaa käyttäjätietoihin tai sisältöön, eikä suodata Home Feedia kuin käyttäjän haluamalla tavalla. Sopimukseen sisältyvä "myrkkypillerilauseke” kieltää MeWeä muuttamasta palveluehtoja ilmoittamatta siitä ensin käyttäjille. MeWe lupaa käyttöoikeussopimuksessaan, ettei koskaan käytä evästeitä tai vakoiluohjelmia tietojen koostamiseksi käyttäjistä, ja että se ei seuraa käyttäjän toimintaa millään tavalla, eikä myy käyttäjän tietoja kolmansille osapuolille. Toisin kuin monissa muissa sosiaalisen median ja verkostoitumisen sivustoissa, MeWe ei vaadi oikeutta käyttäjän luoman sisällön omistamiseen. Tiliänsä sulkiessaan käyttäjällä on oikeus ladata ja poistaa kaikki tietonsa täydellisesti.
Liiketoimintamalli
MeWe kutsuu itseään "vaihtoehdoksi Facebookille" ja korostaa sitoutuneensa enemmän yksityisyyden suojaan kuin tulojen hankkimiseen. MeWe lupaa palvelusopimuksessaan säilyttää vapaan palvelun. MeWe-liiketoimintamalli ei perustu tiedonlouhintaan tai mainostuloihin. MeWe tuottaa tuloja Secret Chat-palvelulla ja laajemman tallennuspalvelun maksuilla sekä myymällä omia emoji-tuotteita. Kesäkuussa 2018 MeWe kertoi nykyisen MeWePRO-yrityspalvelun lisäksi hankkivansa tulevaisuudessa tuloja maksullisella MeWe Pages -lisäpalvelulla. MeWe saavutti neljän miljoonan käyttäjän rajan 2019 maaliskuun puolivälissä.
Vastaanotto
Google Playn mukaan sen verkkokaupan suosituin sosiaalisen median sovellus joulukuussa 2018 oli MeWe. MeWe ilmoitti vuoden 2018 käyttäjämääräkasvuksi 300 prosenttia. Yhtiö kertoi lisäävänsä 30 000 uutta käyttäjää joka päivä, vaikka se ei edes mainosta palveluaan. Tämä johtuu todennäköisesti pääasiassa Google+ -alustan käyttäjien suositteluista, koska tietovuodon perusteella Google aikoo ajaa alas Google+-palvelunsa.
Vuonna 2015 MeWe-palvelua beta-testannut brittikirjailija John Leonard piti MeWeä "hyvin suunniteltuna ja varsin intuitiivisena". Sovellus myös toimii kohtuullisen sujuvasti. Mutta hän epäili yrityksen liiketoimintamallin elinkelpoisuutta. Huhtikuussa 2018 sivustoa arvioinut Andrew Orr piti palvelu hyvänä, mutta ei katsonut sen tarjoavan parempia hyötyjä kuin olemassa olevat sosiaalisen median sivustot, minkä hän uskoi vähentävän MeWen houkuttelevuutta.
Tiedeviestinnän asiantuntijat Rachel Alter, Tonay Flattum-Riemers ja Lucky Tran ovat ilmaisseet huolestuneisuutensa MeWen vahvasta yksityisyyden suojasta, koska se tarjoaa rokotteiden vastustajille ja muille tiedevastaisille kokoontumisalustan, josta ei voida sulkea ulos. Tämä saattaa luoda "kaikukammioefektin", jota sosiaalisen median sivustot, terveydenhuollon ammattilaiset tai muut vastakkaista näkemystä edustavat eivät voi murtaa.
Turun Taidehalli
Turun Taidehalli on helmikuussa 2019 yleisölle avattu visuaalisten taiteiden keskus Turun vanhassa kaupungissa.
Vanhassa Raatihuoneen kiinteistössä toimiva Turun Taidehalli järjestää viiden viikon välein vaihtuvia nykytaiteen näyttelyitä. Näyttelytoiminnan lisäksi talossa on Turun Taidelainaamo, valokuva-aiheinen kirjasto sekä alueen kuvataiteilijoiden varattavissa oleva digitaalisen työn tila sekä kokoushuone PeriLab. Taidehallin 3. kerroksen juhlasali on vuokrattavissa kaupunkilaisille, yrityksille ja yhteisöille erilaisten tapahtumien ja juhlien pitopaikaksi.
Taidehallin toiminnan rakenne
Turun Taidehalli – Åbo Konsthall ry vuokraa Vanhan Raatihuoneen kiinteistön Turun kaupungilta. Yhdistys edelleenvuokraa kiinteistön tiloja sekä pitkäaikaisille että lyhytaikaisille vuokralaisille.
Päävuokralaisina toimivat taidehallin perustajayhteisöt Valokuvakeskus Peri ry ja Turun Taiteilijaseura ry, jotka tuottavat taidehallin taiteelliset sisällöt. Taidehallin henkilökunta on päävuokralaisyhdistysten palveluksessa.
Forensinen kielentutkimus
Forensinen kielentutkimus tai forensinen lingvistiikka (forens(s)inen = oikeutta koskeva ) on soveltavan kielitieteen osa-alue, jota voidaan käyttää yhtenä rikostutkinnan menetelmänä silloin, kun  rikoksen tekemiseen liittyy  tekstejä. Tekstit voivat olla puhuttuja tai kirjoitettuja. Tämän perusteella suomenkielisessä tutkimuksessa forensinen kielentutkimus jakautuukin forensiseen fonetiikkaan ja forensiseen lingvistiikkaan. Koska forensinen kielentutkimus on soveltavaa kielitiedettä, se ei sido tutkijaa käyttämään vain tiettyjä menetelmiä tai tiettyjä teorioita.
Maailmanlaajuisesti forensinen kielentutkimus on jo vakiintunut osa rikostutkimusta. Suomessa forensista lingvistiikkaa ei juuri tunneta, mutta forensinen fonetiikka on tunnetumpaa. Keskusrikospoliisissa työskenteleekin äänitutkija, mutta yhtään kielentutkijaa ei ole tällä hetkellä poliisin palveluksessa.
Tutkimuksen eteneminen
Forensisen kielentutkimuksen kohteena ovat kieli ja tekstikokonaisuus. Tutkimusaineistona voivat olla esimerkiksi kirjeet, tekstiviestit tai hätäkeskuspuheluäänitteet. Tutkimus voi kohdistua tekstin sisältöön, mihin tahansa kielen piirteeseen, kirjoitetun tekstin visuaalisiin ratkaisuihin, puhutun tekstin foneettisiin piirteisiin tai äänitteiltä kuuluviin muihin ääniin. Tutkija yrittää myös jäljittää kontekstia, jossa teksti on tuotettu. Tutkimus ei perustu pelkkään vaikutelmaan, vaan järjestelmälliseen analyysiin ja esimerkiksi aineistosta koottuihin tilastoihin.
Rikostutkimuksessa forensista kielentutkimusta voidaan käyttää esimerkiksi rikos- tai huijausepäilyssä käytetyn tekstin kirjoittajan selvittämiseen. Tällöin tutkijalla voi olla käytössään tekstinäytteitä eri kirjoittajilta, joita hän vertaa epäilyssä käytettyyn tekstiin. Toisaalta epäilyyn liittyviä tekstejä voi olla useita, joiden väitetään olevan eri kirjoittajien kirjoittamia, ja tutkija selvittää, onko tekstien takana kuitenkin sama henkilö. Kirjoittajan profiloinnista puolestaan on kyse, kun selvitetään, minkälaisen henkilön kirjoittama teksti voi olla. Tällöin ei pyritä saamaan selville kirjoittajan tarkkaa henkilöllisyyttä, vaan selvitetään esimerkiksi, voiko tietty teksti olla vaikkapa lapsen kirjoittama. Äänitteiltä tutkitaan pitkälti samoja asioita, kuten tekstin tuottajan eli puhujan henkilöllisyyttä ja äänitteen (vrt. esim. kirjeen) aitoutta, minkä lisäksi voidaan tulkita puhujan tunnereaktioita äänen perusteella.
Kun kirjoitettua tekstiä tarkastellaan forensisen kielentutkimuksen näkökulmasta, siitä voidaan tutkia hyvinkin yksityiskohtaisesti vaikkapa oikeinkirjoitusvirheitä tai tiettyjen sanojen toistumista. Toisaalta voi olla tärkeää tarkastella tekstin ilmaisemia vuorovaikutussuhteita, arvoja ja asenteita tai minkälaista maailmaa mikäkin teksti rakentaa – jos esimerkiksi useassa tekstissä tietyt henkilöt tai ryhmät esitetään aina kielteisessä sävyssä, se voi viitata siihen, että tekstit on kirjoittanut sama henkilö, vaikka rikostutkijoille yritettäisiin esittää muuta. Kielenpiirteitä tarkastellaan suhteessa tekstilajiin ja kielenkäytön tilanteeseen. Samoin tekstin kerronta voi vaikuttaa epäuskottavalta, henkilöistä rakentuu eri kuvausten perusteella ristiriitainen käsitys tai jotkin yksityiskohdat, kuten päivämäärät, eivät ole yhdenmukaisia muun aineiston kanssa.
Historia
Englanninkielisen käsitteen forensic linguistics keksijänä pidetään Lundin yliopiston professoria Jan Svartvikiä, koska hän julkaisi aiheesta vuonna 1968 uraauurtavan artikkelin, joka johti lopulta rikoksesta tuomitun armahtamiseen (postuumisti, sillä epäilty oli jo teloitettu). Artikkelin julkaisun jälkeisinä vuosikymmeninä forensisen kielentutkimuksen kehitys oli vähäistä, mutta 1990-luvulla ala alkoi kasvaa voimakkaasti. Vuonna 1993 perustettiin alalle oma järjestö.
Tapauksia
Tunnetuin suomalainen rikostapaus, jossa forensista kielentutkimusta on hyödynnetty, lienee niin kutsuttu Ulvilan surma. Tuolloin äänitutkija Tuija Niemi-Laitinen (nyk. Tuija Niemi) sekä Yhdysvaltain keskusrikospoliisin FBI:n tutkijat tutkivat hätäkeskukseen soitetun puhelun äänitettä, ja Tuija Niemi myös todisti oikeudessa. Tutkinta keskittyi erityisesti puhelun taustaääniin ja siihen, oliko mahdollista, että puhelun taustalla kuuluvat äänet olisivat olleet ennalta äänitettyjä ja soitettu puhelun päälle. Kyseisestä hätäkeskuspuhelusta tehtiin myös äänirekonstruktio. Forensista lingvistiikkaa puolestaan hyödynnettiin Carl J. Danhammeria koskevassa petostutkimuksessa, jossa forensisen kielentutkimuksen kohteena olivat faksit. Ulkomaisista tapauksista mainittakoon kirjepommittaja Unabomberin eli Theodore Kaczynskin tapaus, jossa forensisella kielentutkimuksella saatiin jopa todistusaineistoa.
Muuta
Kielentutkimusta hyödynnettiin Helsingin Sanomien pyynnöstä myös niin kutsutussa Enkeli-Elisan tapauksessa, kun toimittajat halusivat varmuuden koulukiusatun ja itsemurhan tehneen Elisan kertomuksen todenperäisyydestä. Kielitieteilijä Ulla Tiililän tutkimus osoitti, että eri henkilöiden kirjoittamiksi väitetyt tekstit olivat huomattavan samankaltaisia. Myöhemmin kirjoittaja itse myönsikin kirjoittaneensa ne kaikki. Kyseessä ei kuitenkaan ollut forensisen kielentutkimuksen käyttö, koska kielentutkimusta ei käytetty rikoksen selvittämiseksi.
Forensista kielentutkimusta voi opiskella useissa yliopistoissa ulkomailla.
Kiinan tasavallan kansalliset sinetit
Sinettejä kannetaan usein koristeellisilla puisilla alustoilla, jotka on tehnyt Huang Chun-chieh.
Kiinan tasavallan sinetti
Kiinan tasavallan sinetti on sinetti, jota presidentti käyttää lakien ja valtuuskirjojen ratifioimiseen allekirjoituksen tavoin. Sinetti on valmistettu vihreästä nefriitistä ja se painaa 3,2 kiloa.
Kunnian sinetti
Kunnian sinetti on sinetti, jota presidentti käyttää mm. mitalien ja muiden kunnianosoitusten myöntämiseen vahvistaakseen niitä koskevat määräykset. Sinetti on valmistettu valkoisesta nefriitistä ja se painaa 4,3 kiloa.
Elis Guri
Elis Guri (s. 6. heinäkuuta 1983 Shkodër, Albania) on bulgarialainen, aiemmin Albaniaa edustanut kreikkalais-roomalaisen tyylin painija ja maailmanmestari.
96 kilogramman painoluokassa kilpaillut Guri voitti albanialaisena EM-pronssia Tampereelta 2008. Hän osallistui myös Pekingin vuoden 2008 kesäolympialaisiin, missä sijoittui kahdeksanneksi. Gurin pistesija lukeutuu Albanian parhaisiin olympiasaavutuksiin. Pekingin olympialaisten jälkeen Guri siirtyi edustamaan Bulgariaa. Vuonna 2011 hän voitti keväällä EM-pronssia Dortmundista ja syksyllä maailmanmestaruuden Istanbulista. Lontoon olympialaisissa 2012 hän oli seitsemäs.
Las Vegasin MM-kilpailuissa 2015 Guri sijoittui 98 kg:n sarjassa viidenneksi.
Abel Ikonen
thumb|150px|Abel Johan Ikonen Abel Johan Ikonen (12. elokuuta 1887 Mikkelin maalaiskunta – 28. helmikuuta 1947 Mikkelin maalaiskunta) oli suomalainen jääkärivänrikki. Hänen vanhempansa olivat puuseppä Abel Ikonen ja Edla Fredfors.
Opinnot
Ennen jääkäriuraa Abel Ikonen kävi kansakoulun ja käsityöläiskoulun sekä opiskeli kirjaltajaksi. Hän suoritti Haminan taistelukoulun sisällissodan jälkeen vuonna 1918.
Suomen sisällissota
Abel Ikonen saapui jääkärien pääjoukon mukana 25. helmikuuta 1918 Valkoiseen Suomeen, Vaasaan vääpeliksi ylennettynä. Suomen sisällissodassa hän toimi lääkintävääpelinä 2. Jääkärirykmentin 4. jääkäripataljoonassa ja osallistui taisteluun Tampereesta, missä hän haavoittui lievästi jalkaan 3. huhtikuuta 1918. Sodan loppuajan hän vietti Vaasan sotasairaalassa ja toipilaana.
Sisällissodan jälkeinen aika
Sisällissodan jälkeen Ikonen palveli lääkintävääpelinä edelleen 2. Jääkärirykmentissä, jonka nimi muuttui Porin jalkaväkirykmentti n:o 2:ksi, josta hänet siirrettiin 16. lokakuuta 1918 samanlaiseen toimeen Sortavalan rajavartioryhmän I pataljoonaan ja edelleen 2. huhtikuuta 1919 Terijoen rajavartiopataljoonaan sekä 15. maaliskuuta 1920 Käkisalmen läänin rykmenttiin. Hänet siirrettiin 21. huhtikuuta 1921 I Polkupyöräpataljoonaan, jonka nimi muutettiin myöhemmin Jääkäripataljoona 1:ksi. Abel Ikonen toimi lipunkantajana Helsingissä järjestetyssä Polkupyöräpataljoona 1:n lippujuhlassa 16. toukokuuta 1923, missä pataljoonan lippu vihittiin käyttöön. Juhlassa lippu-upseereina toimivat luutnantit A. Vanonen ja V. Hietala.
Talvi- ja jatkosota
Talvisotaan Abel Ikonen osallistui lähettiupseerina Kannaksen Armeijakunnan esikunnassa. Välirauhan aikana hän toimi samassa tehtävässä Maavoimien esikunnassa, josta hänet siirrettiin Toimituskomppaniaan ja edelleen Jääkäripataljoona 1:een. Hieman myöhemmin hänet siirrettiin 2. Prikaatin II Patteristoon sekä edelleen Ratsuväkiprikaatin esikuntaan. Jatkosodan sytyttyä hän palveli edelleen Ratsuväkiprikaatissa, kunnes hänet siirrettiin toimistoupseeriksi 20:een Sotilassairaalaan, jonka jälkeen hän toimikin sodan aikana useissa sotilassairaaloissa ja koulutuskeskuksissa toimistoupseerina, kunnes vuonna 1944 hänet siirrettiin Suur-Saimaan suojeluskuntapiirin hänen palveluskelpoisuutensa laskun takia. Armeijan vakinaisesta palveluksesta hän erosi 31. heinäkuuta 1944. Abel Ikonen kuoli Mikkelin maalaiskunnassa Kyyhkylän hoitokodissa ja haudattiin Vapaussodan invalidien veljeshautaan Mikkelin maaseurakunnan, Rouhialan hautausmaalle.
Aleksei Guštšin
Aleksei Guštšin (, 5. tammikuuta 1922 – 14. joulukuuta 1986 Moskova) oli Neuvostoliittoa edustanut pistooliampuja ja olympiavoittaja.